jkorsvik/nowiki_second_scrape_merged huggingface dataset:
Fréjustunnelen

Fréjus-tunnelen (også kalt Mont Cenis-tunnelen) er en 13,7 km lang jernbanetunnel gjennom Alpene. Den går gjennom Mont Cenis mellom Modane i Frankrike og Bardonecchia i Italia. Den passerer under Pointe du Fréjus (2932 moh.) og Col de Fréjus (2542 moh.).Tunnelen ble åpnet den 17. september 1871. Den er dermed den eldste av de større tunnelene i Alpene. Man hadde regnet med at byggingen skulle ta 25 år, men takket være pressbormaskineri og elektrisk tenning av eksplosiver skulle det ikke ta mer enn 14 år. Fra 1868 til 1871 var det allerede en jernbaneforbindelse som gikk over fjellene i dette området. 
Tunnelen er en del av høyhastighetsforbindelsen mellom Roma og Paris, via Torino og Grenoble.
Det er senere (1974–1980) blitt bygget en veitunnel ved siden av jernbanetunnelen. Den er 12,9 km lang (en kjørebane). Her går europavei 70.


== Referanser ==
Montreux

Montreux er en bygd i Sveits som er kjent for flere kulturbegivenheter, herunder Montreux Jazz Festival og, frem til 2003, Festival Rose d'Or (som delte ut prisen Rose d'Or eller Gullrosen for utmerkelser innen fjernsyn). 


== Historie ==
Det har bodd folk i området siden yngre bronsealder. Montreux ligger nordøst for Genèvesjøen ved veiskillet i den romerske veien fra Italia over Simplonpasset; der veiene til Gallia og Mittelland delte seg. Dette gjorde byen til et knutepunkt i Romerriket. På 1100-tallet begynte man med vindyrking i området.


== Vennskapsbyer ==
 Menton
 Wiesbaden
 Chiba


== Referanser ==


== Eksterne lenker ==
(fr) Offisielt nettsted 
(en) Montreux – kategori av bilder, video eller lyd på Commons 
(en) Montreux – galleri av bilder, video eller lyd på Commons
Vida Vencienė

Vida Vencienė (skrives også Ventsene) (født Vida Mogenytė, 28. mai 1961 i Ukmergė, Vilnius) er en litauisk tidligere langrennsløper. Hun representerte Sovjetunionen da hun vant gull på 10 km og bronse på 5 km under OL 1988 i Calgary.
Hennes beste plassering i VM er en 7.-plass fra 30 km i Ski-VM 1989. Ventsene har som beste verdenscup plassering en andreplass fra 10 km i Leningrad i 1988


== Se også ==
Liste over flaggbærere for Litauen under OL


== Referanser ==


== Eksterne lenker ==
(en) Vida Vencienė – Olympedia 
(en) Vida Vencienė – Sports-Reference (OL-resultater – arkivert) 
(en) Vida Vencienė – FIS (langrenn)
Tamara Tikhonova

Tamara Ivanovna Tikhonova (russisk: Тамара Ивановна Тихонова; født 13. juni 1964) er en tidligere russisk langrennsløper. Hun representerte Sovjetunionen.
Under OL 1988 i Calgary tok hun tre medaljer: gull på 20 km og stafetten, og sølv på 5 km.


== Referanser ==


== Eksterne lenker ==
(de) Tamara Tikhonova – Munzinger Sportsarchiv 
(en) Tamara Tikhonova – Olympics.com 
(en) Tamara Tikhonova – Olympic.org 
(en) Tamara Tikhonova – Olympedia 
(en) Tamara Tikhonova – Sports-Reference (OL-resultater – arkivert) 
(en) Tamara Tikhonova – FIS (langrenn)
ODS

ODS kan referere til:

Ofotens Dampskibsselskab
Občanská demokratická strana, tsjekkisk politisk parti.
Ordbog over det danske sprog
Jesper Mathisen

Jesper Aleksander Mathisen (født 17. mars 1987) er en norsk tidligere fotballspiller. Han spilte for Start og Bryne Fotballklubb, og har siden 2014 vært fotballekspert i TV 2. 


== Spillerkarriere ==
Som gutt spilte Mathisen først for Gimletroll. Han var regnet som et meget stort angrepstalent. Han gikk etterhvert til Start som ungdom.Allerede som 18-19-åring begynte Mathiesen å bli plaget med skader. På to år hadde han fem kneoperasjoner. Kneproblemene gjorde også at han omskolerte seg fra å være spiss til å være midtstopper.Mathisen fikk som stopper gradvis fikk mer spilletid av trener Arne Sandstø. Med Knut Tørum ved roret i klubben, og siden Mons Ivar Mjelde, befestet han sin posisjon på Stars førstelag som midtstopper i 2009-, 2010- og 2011-sesongen. I 2012-sesongen bar Mathisen kapteinsbindet ved flere anledninger, skiftevis sammen med kaptein Glenn Andersen. 
Han spilte sin siste kamp for Start mot Odd 25. mai 2014, men måtte da legge opp på grunn av skadeplagene.


== Media ==
Mathisen begynte som sportskommentator i FotballXtra på TV 2 i 2014. I 2017 skrev han under på en kontrakt som binder ham til TV 2 i seks år. Mathisen deltar også i podkasten B-Laget som gis ut av ModerneMedia sammen med Simen Stamsø Møller og Marius Skjelbæk.


== Familie ==
Jesper Mathisen er sønn av tidligere Start-spiller Svein «Matta» Mathisen og barnebarn av Alf Mathisen. 
Han er samboer med friidrettsutøveren Trine Mjåland.


== Referanser ==


== Eksterne lenker ==
(en) Jesper Mathisen – kategori av bilder, video eller lyd på Commons 
(en) Jesper Mathisen på Internet Movie Database 
(en) Jesper Mathisen – Transfermarkt 
(en) Jesper Mathisen – WorldFootball.net 
(no) Jesper Mathisen – Norges Fotballforbund 
(en) Jesper Mathisen – FBref
Bill Russell

William Fenton «Bill»  Russell (født 12. februar 1934, død 31. juli 2022) var en amerikansk basketballspiller.
Russell spilte hele karrieren med Boston Celtics, og var en av de mest sentrale spillere i Celtics' utrolige dominans i NBA i 60-årene. Russell var en 206 cm høy center, og var mest kjent for hans utrolige defensive kvaliteter. Han regnes som en pioner innerfor blokkeringer. Han regnes i dag som en av de beste basketballspillerne noensinne.


== Meritter ==
Gull i Sommer-OL 1956
11 NBA-mesterskap: 1957, 1959, 1960, 1961, 1962, 1963, 1964, 1965, 1966, 1968, 1969, alle med Boston Celtics; de to siste som spillende trener.
Mest verdifulle spiller i NBA 5 ganger: 1958, 1961, 1962, 1963, 1965


== Referanser ==


== Eksterne lenker ==
(en) Bill Russell – kategori av bilder, video eller lyd på Commons 
(en) Bill Russell på Internet Movie Database 
(en) Bill Russell hos The Movie Database 
(de) Bill Russell – Munzinger Sportsarchiv 
(en) Bill Russell – Olympedia 
(en) Bill Russell – Sports-Reference (OL-resultater – arkivert) 
(en) Bill Russell – FIBA 
(en) Bill Russell – Basketball-Reference.com 
(en) Bill Russell – Basketball-Reference.com (trener) 
(en) Bill Russell – Track and Field Statistics 
(en) Om Bill Russell på NBA.com
Skaland

Skaland (postnr. 9385) er en bygd i Senja kommune i Troms og Finnmark. Bygda ligger ved Bergsfjorden og har om lag 200 innbyggere. Skaland var administrasjonssenter i Berg kommune.
Nordover mot Senjahopen går fylkesvei 862. I krysset, like øst for Skaland svinger veien østover, innover langs Bergsfjorden og videre mot Straumsbotn. Vestover fra krysset går Fv251, gjennom sentrum av bygda og videre utover til Bøvær.
På Skaland er det grafittverk, og dette er hovednæringa. Der er også et bergverksmuseum. Nylig ble det funnet nye forekomster ved Trælen, utenfor Steinfjord, og i den anledning ble det bygget en 6 km lang vei utover dit. 
Bygda har også dagligvareforretning, barnehage og barne- og ungdomsskole (1.-10. klasse) med ca. 50-60 elever. Skaland stiller dessuten lag i 5. divisjon i fotball; IL Foss, som spiller hjemmekampene sine på Fossheim grus i Bergsbotn.


== Skaland grunnkrets ==
Skaland var, med sine 5,53 km², den arealmessig minste grunnkretsen i Berg kommune, og utgjøres av selve bygda Skaland. I folketall var grunnkretsen imidlertid nummer to etter Senjahopen. Skaland grenser i vest til Bøvær, i nord til Steinfjord, i øst til Bergsbotn og over fjorden i sør til Strømsnes.
Innbyggertall:
Dean Kiely

Dean Kiely (født 10. september 1970 i Salford) er en irsk fotballspiller som for øyeblikket spiller for den engelske klubben West Bromwich Albion, hvor han fra 2010 også er målvaktstrener.
Den tidligere irske landslagskeeperen signerte for Portsmouth FC («Pompey») i januar 2006. Dean Kiely ble kjøpt av Charlton Atlethics for 1 million pund i 1999, fra Bury FC. 35-åringen forlot Charlton etter syv år og 222 kamper for laget.


== Karriere som spiller ==
(Sist oppdatert 30. januar 2006)


== Eksterne lenker ==
(en) Dean Kiely – FIFA 
(en) Dean Kiely – Transfermarkt 
(en) Dean Kiely – national-football-teams.com 
(en) Dean Kiely – WorldFootball.net 
(en) Dean Kiely – Soccerbase.com 
(de) Dean Kiely – fussballdaten.de 
(en) Dean Kiely – EU-Football.info 
(en) Dean Kiely – FBref
Jaakko Hintikka

Jaakko Hintikka (født 12. januar 1929 i Vanda, Finland, død 12. august 2015 i Borgå) var en finsk filosof.
Han bidro innen feltene matematisk logikk, filosofisk logikk, matematisk filosofi, epistemologi, språkteori og vitenskapsfilosofi. I likhet med sin landsmann Georg Henrik von Wright befinner han seg trygt plantet innenfor den anglo-dominerte analytiske tradisjonen innen filosofi.
I 2005 ble han tildelt Rolf Schock-prisen for sitt arbeid med logiske analyser av modale konsepter, spesielt begrepene viten og tro. Han hadde fem æresdoktorater.


== Referanser ==


== Eksterne lenker ==
Jaakko Hintikkas hjemmeside«Jaakko Hintikka». Biografiskt lexikon för Finland (svensk). Helsingfors: Svenska litteratursällskapet i Finland. 2008–2011. URN:NBN:fi:sls-5325-1416928957931.
Sandžak

Sandžak (serbisk: Санџак) er en geografisk region i grenseområdet mellom Serbia og Montenegro. Den strekker seg fra grensen til Bosnia-Hercegovina i nord til Kosovo i sør. Seks kommuner tilhører Serbia: Novi Pazar, Sjenica, Tutin, Prijepolje, Nova Varoš, og Priboj. Like mange tilhører Montenegro: Pljevlja, Bijelo Polje, Berane, Andrijevica, Rožaje, og Plav.
Mange muslimer bor i området (ca. 45 % er bosnjaker og ca. 27 % er muslimer av annen nasjonalitet). Den største byen i området er Novi Pazar med 55 000 innbyggere. 


== Se også ==
Sandsjak


== Eksterne lenker ==
(en) Sandžak – kategori av bilder, video eller lyd på Commons 
www.sanjak.org
Novi Pazar

Novi Pazar (serbisk: Нови Пазар) (Albanian: Pazari i ri) er den største byen i Raška-regionen i Serbia, det er også en kommune. Byen har  54 604 innbyggere, flesteparten av disse er muslimer, mens kommunen har 85 249.


== Eksterne lenker ==
Offisielt nettsted 
(en) Novi Pazar – kategori av bilder, video eller lyd på Commons
Oscar Robertson

Oscar Palmer Robertson (født 24. november 1938 i Charlotte i Tennessee) er en tidligere amerikansk basketballspiller. Robertson var en 196 cm høy guard som regnes som en av tidenes mest allsidige basketballspillere.
Robertson ble olympisk mester i basketball under OL 1960 i Melbourne. Han var med på det amerikanske laget som vant basketturneringen foran Sovjetunionen og Brasil. Det var femte gangen som basketball sto på det olympiske programmet, seksten lag deltok i turneringen. USA vant alle åtte kampene og ble olympiske mestere for femte gangen. Robertson spilte alle åtte kampene og scoret 136 poeng for USA under OL-turneringen.


== NBA-karriere ==
I sesongen 1961-62 hadde han en trippel-dobbel i gjennomsnitt: 30 poeng, 11 målgivende pasninger og 12 returer per kamp. Ingen annen NBA-spiller har klart dette.


== OL-medaljer ==
1960  Roma –  Gull i basketball  USA


== Meritter ==
NBA-mester 1 gang: 1971 med Milwaukee Bucks
NBAs mest verdifulle spiller 1 gang: 1964


== Referanser ==


== Eksterne lenker ==
(en) Offisielt nettsted 
(en) Oscar Robertson – kategori av bilder, video eller lyd på Commons 
(en) Oscar Robertson på Internet Movie Database 
(en) Oscar Robertson hos The Movie Database 
(en) Oscar Robertson – Olympedia 
(en) Oscar Robertson – Sports-Reference (OL-resultater – arkivert) 
(en) Oscar Robertson – FIBA 
(en) Oscar Robertson – Basketball-Reference.com
Anne Brown

Anne Wiggins Brown (født 9. august 1912 i Baltimore i USA, død 13. mars 2009 i Oslo) var en amerikansk-norsk operasanger (sopran), sangpedagog og iscenesetter. Hun anses som en pioner innenfor opera for afroamerikanere. 


== Liv og virke ==
Som datter av en sanglærerinne fikk Anne Brown tidlig skolering innen sang, men ble nektet sangutdanning i hjembyen på grunn av regler om raseskille.  Sin utdanning fikk hun derfor ved Morgan College og etter hvert, instutt for Musical Art ved Juilliard School i New York.  Hun ble kjent verden over gjennom rollen som Bess i George Gershwins folkeopera Porgy and Bess, urfremført ved The Alvin Theatre i New York 10. oktober 1935. Rollen Bess ble spesielt skrevet for hennes stemme. Deretter hadde hun roller på Broadway, foretok flere oppsetninger av Porgy and Bess, samt figurerte i filmen om Gershwin, «Rhapsody in Blue». 
Etter omfattende turnévirksomhet fra 1942 og to avbrutte ekteskap, reiste Brown på turné til Europa og bosatte seg i 1948 i Oslo, der hun ble gift med skihopperen Thorleif Schjelderup og ble norsk statsborger. 
På 1950-tallet fortsatte hun sin karriere i oppsetninger som Gian Carlo Menottis «The Medium and The Telephone». Kronisk astma gjorde at hun trakk seg tilbake tidlig, men hun fortsatte som sangpedagog, med Åse Kleveland, Karin Krog, Elizabeth Norberg-Schulz, Trond Halstein Moe, Liv Dommersnes, Liv Ullmann, Anne Nyborg, Ranveig Eckhoff, Nora Plau og Sølvi Wang blant de mer kjente elevene.  
Anne Brown har mottatt flere priser, blant annet Musikkritikerprisen i 1950, Oslo bys kunstnerpris i 1990 og Norsk kulturråds ærespris i 2000. I 1999 ble hun æresborger av Baltimore. Brown utga memoarboka Sang fra frossen gren på Aschehoug forlag i 1979.


== Referanser ==


== Eksterne lenker ==
(en) Anne Brown – kategori av bilder, video eller lyd på Commons 
(en) Anne Brown på Internet Movie Database 
(en) Anne Brown hos Internet Broadway Database 
(en) Anne Brown på Discogs 
(en) Anne Brown på MusicBrainz 
(en) Anne Brown på Last.fm 
(en) Anne Brown på AllMusic 
(no) «Anne Brown er død», NRK 13. mars 2009
(en) Biografi
(en) Kort biografi
(en) Biografi
Mushom

Mushom er ei bygd i Øvrebø, Vennesla kommune.
Den såkalte «Øvrebø-skien» fra yngre bronsealder ble funnet dypt i ei myr på Mushom. Funnet ble gjort i mellomkrigsårene, og skien ble lenge regnet for å være det eldste funn av ski i Norge. Skien kan sees på Skimuseet i Holmenkollen, Oslo.
Den ble funnet i 1929 av Albert Mushom (født 1901) og Nils Lian (født 1900) da de skulle grave ei grøft for å senke bekken,en jobb de skulle gjøre for eieren av nabogården.
Albert Mushom tok den opp, men ville bare kaste den, men Nils Lian sa nei, denne var interessant,og han fikk så levert den videre,slik at den til slutt havnet på Skimuseet i Holmenkollen. Hobby arkeolog og Lektor Torstein Schrøder mener den kan være fra år 1430 - 1630. Dette skriver Kåre Mushom (sønn til Albert Mushom)
Roman Jakobson

Roman Osipovitsj Jakobson, russisk Роман Осипович Якобсон, (født 11. oktoberjul./ 23. oktober 1896greg. i Moskva i Russland, død 18. juli 1982 i Boston i USA) var en russisk-født amerikansk lingvist og blant de ledende lingvister i sin tid. Han var medlem av den kjente Prahaskolen. Jakobson er en av dem som har hatt aller mest å si for lingvistikken, særlig innafor fonologien. Han hadde en uvanlig faglig spennvidde og arbeidet også med litteraturhistorie. Faren var en fremstående russisk kjemiker og forretningsmann. Han forlot 23 år gammel Russland etter den russiske revolusjonen og slo seg ned i Tsjekkoslovakia som på den tiden var et av de få liberale demokratiske landene i sentral- og Øst-Europa noe som ga grunnlag for et rikt intellektuelt og kulturelt liv. Han tok doktorgraden i Praha i 1930 og var professor i Brno fra 1934 til flukten i 1939.Ved innledningen til andre verdenskrig flyktet han via København til Oslo og deretter til Sverige. Han kom til New York i 1941. Han forlot Tsjekkoslovakia straks tyskerne okkuperte landet 15. mars 1939. Hans offentlige kritikk av nazisten og jødiske bakgrunn gjorde det farlig for ham å bli værende. Han kom til Oslo 1. september 1939 og arbeidet som gjesteforeleser der. I april 1940 gikk han på ski over grensen til Dalarna i Sverige for å unnslippe den tyske invasjonen av Norge. Han fikk hjelp av professorer ved Universitetet i Oslo og en bonde til å flykte. I Sverige innledet han en uvanlige forskning om afasi og språk. Han var foreleser i Uppsala før han i 1941 reiste videre til USA.Jakobson ble utnevnt til æresdoktor ved UiO i 1961. Han var gift tre ganger. Jakobson hadde jødisk bakgrunn og konverterte til den russisk-ortodokse kirke.


== Referanser ==
Louis Hjelmslev

Louis Hjelmslev (født 3. oktober 1899, død 30. mai 1965) var en dansk lingvist.


== Referanser ==
Agathon Bartholomæus Hansteen

Agathon Bartholomæus Hansteen (født 23. september 1812 i Moss, død 30. april 1895 i Trondhjem) var en norsk luthersk prest, ordfører og stortingsmann for Nordlands amt 1851–1856.


== Liv og virke ==
Han ble født i Moss som sønn av tollinspektør Nils Lynge Hansteen og hustru Severine Petronelle Clementin. Han hadde tre brødre som alle ble jurister, den mest kjente av dem høyesterettsassessor Philip Henrik Hansteen. Selv gikk han ut fra Kristianias katedralskole i 1830 og tok teologisk embedseksamen i 1836.Fra 25. oktober 1837 var han adjunkt ved Trondhjems katedralskole. Han ble utnevnt til sogneprest i Mo i Rana den 17. august 1843 og ordinert samme år. Den 18. september 1852 ble han prost i Nordre Helgelands prosti.Hansteen var i Mo kjent som en mild og lite autoritær prest. Lensmannen i Mo i Rana omtalte ham som en «i enhver henseende begavet prest, en rettlinjet karakter og en interessert kommunemann».Hansteen var ordfører i Mo herred 1848–1851 og stortingsmann for Nordlands amt 1851–1856.
I 1861 ble Hansteen utnevnt til sogneprest i Selbu i Trøndelag. Her fikk han et ettermæle som en «meget bestemt og alvorlig mann; men i daglig omgang og i det selskapelige liv var han en meget behagelig mann».Han var varaordfører i Selbu 1864–1873, rykket opp til ordfører da Ingebrigt Norbye døde i mai 1873, og satt ut året. Hansteen hadde også fungert som ordfører i lengre perioder under Norbyes sykdom. Han avslo imidlertid å bli valgt til ordfører for en hel periode.Han tok avskjed som sogneprest i Selbu i 1886 og flyttet til Trondhjem, hvor han døde i 1895, 82 år gammel. Han ble begravet på Domkirkegården.Hansteen ble første gang gift den 7. august 1844 med Adolphine Frederikke Dreyer (1820–1845) og deretter med Alette Schjelderup den 25. februar 1852. Ett av hans fire barn i hans andre ekteskap var kunstmaleren Nils Hansteen.


== Referanser ==


== Eksterne lenker ==
(no) Agathon Bartholomæus Hansteen hos Norsk senter for forskningsdata
Humboldtpingvin

Humboldtpingvin (Spheniscus humboldti) er en flygeudyktig sjøfugl i slekten Spheniscus (båndpingviner) og tilhører pingvinfamilien. Nest etter galapagospingvinen (Spheniscus mendiculus), er dette den arten som lever lengst mot nord.


== Beskrivelse ==

Humboldtpingvinen er oppkalt etter Humboldtstrømmen (nå mer kalt Perustrømmen), en havstrøm som bringer med seg kalde vannmasser fra Antarktis til ekvator, opp langs vestkysten av Sør-Amerika. Havstrømmen, på sin side, er oppkalt etter den tyske naturvitenskapsmannen Alexander von Humboldt (1769–1859).
Arten er i hovedsak sort og/eller brunsort på oversiden og hvit på undersiden. Den minner ellers mye på kappingvinen, men skiller seg fra denne gjennom flere særtrekk og i utbredelse. Hodet er blant annet mer sort. Det hvite båndet som løper fra halsen og opp i bue over øyene er smalere. Båndet når dessuten ikke til roten av overnebbet. Den bare hudflekken ved øynene er blekrosa og løper opp i pannen fra begge sider og ned rundt roten av både over- og undernebbet, der den skiller fjærene tydelig fra nebbet. Undernebbet har også en gul-oransje bånd innerst mot nebbroten. Det omvendte U-forma båndet i brystet og buken er også noe smalere.Humboldtpingvinen blir omkring 65 cm høy (56–70 cm) og veier typisk cirka 4 kg (3,6–5,9 kg) i snitt.


== Utbredelse, habitat og bestand ==
Humboldtpingviner er utbredt langs vestkysten av Sør-Amerika og hekker i kolonier langs kysten av Peru og Chile. Arten opptrer dessuten tidvis langs kysten av Colombia og Ecuador og sørover til Argentina.Arten hekker på klipper og steiner langs kysten og på øyer med egnet terreng.Totalbestanden utgjør omkring 3 300–12 000 individer.


== Atferd ==
Humboldtpingviner er monogame og både hekker og lever i kolonier året rundt. Toppene i hekkingen er i mars–april eller september–oktober, avhengig av kolonienes lokalitet. Fuglene graver enten ut en hulgang i sanden eller guanoen, eller de finner en passende bergsprekk eller revne til redet. Hunnen legger to egg i løpet av 2–4 dager. Inkubasjonstiden varer normal i 40–42 dager og begge foreldrene deltar i rugingen. Kyllingene klekker vanligvis med 2 dagers mellomrom og mates av begge foreldrene så snart dundrakten har vokst ut. De forlater sjelden redet før den voksne fjærdraken er på plass, normalt etter cirka 12 uker. Deretter må de klare seg selv.
Humboldtpingvinen jakter på fisk, spesielt ansjos (Engraulis ringens), krill og blekksprut som de fanger under dykking. Dykk til 30–60 meter er normalt, men disse fuglene har blitt observert dykkende til dyp på omkring 150 meter.


== Referanser ==


== Eksterne lenker ==
(en) Humboldtpingvin – oversikt og omtale av artene i WORMS-databasen 
(en) Humboldtpingvin i Global Biodiversity Information Facility 
(no) Humboldtpingvin hos Artsdatabanken 
(en) Humboldtpingvin hos ITIS 
(en) Humboldtpingvin hos NCBI 
(en) Kategori:Spheniscus humboldti – bilder, video eller lyd på Wikimedia Commons 
(en) Spheniscus humboldti – galleri av bilder, video eller lyd på Wikimedia Commons 
Spheniscus humboldti – detaljert informasjon på Wikispecies
Egypts sentralbank

Egypts sentralbank er sentralbanken i Egypt. Den er en selvstendig juridisk enhet. 


== Historie ==
Sentralbanken ble etablert i 1961, 8 år etter frigjøringen fra Storbritannia, og samme år som Egypts union med Syria ble oppløst (Den forente arabiske republikk). 


== Målsettinger og oppgaver ==
Sentralbankens hovedmålsettinger og oppgaver er:

Sørge for prisstabilitet og en sunn banknæing
Formulere og implementere penge- og kreditpolitikk, samt en policy for banknæringen
Utstede sedler, bestemme valutaens pålydende og spesifikasjoner (Egyptisk pund)
Styre landets pengemengde, herunder vurdere bruken av markedsoperasjoner i statsobligasjoner
Påvirke bankenes utlånspolitikk slik at de er i tråd med nasjonale interesser
Overvåke banknæringen
Forvalte landets gull- og valutareserver
Regulere landets valutamarked
Overvåke landets betalingssystemer
Registrere og følge opp betalingen av Egypts utenlandsgjeld


== Sentralbanksjef ==
Sentralbanksjef pr mai 2016 er Tarek Amer. Han overtok etter Hisham Ramez Abdel Hafez i november 2015.Visesentralbanksjef er Gamal Mohamed Negm.


== Se også ==
Liste over verdens sentralbanker


== Referanser ==


== Eksterne lenker ==
(en) Offisielt nettsted 
(en) Central Bank of Egypt – kategori av bilder, video eller lyd på Commons
Stjernøya

Stjernøya (nordsamisk Stierdná) er ei øy i Troms og Finnmark. Den har et areal på 245,03 km². Øya er adskilt fra Seiland i øst av Rognsundet, fra Sørøya i nord av Sørøysundet, og fra fastlandet i sør av Stjernsundet. Den er delt mellom kommunene Alta (grunnkretsen Stjernøy), Hasvik (grunnkretsen Stjernvåg/Nordfjord) og Loppa (del av grunnkretsen Øksfjord). Bosetningen er konsentrert til grendene Store Kvalfjord og Pollen, begge i Alta kommune.
På sommeren er Stjernøya også sommerland for reindriftssamer fra Kautokeino. Fra april til oktober er øya tilholdssted for rundt 2000 reinsdyr og flere samiske familiegrupper, som i sommerhalvåret hvert år er mer eller mindre bofaste på øya.
På Stjernøya er det et steinbrudd for nefelinsyenitt. På grunn av faren for snøskred utløses fra tid til annen kontrolerte ras av gruveselskapet.


== Stjernøya i 1920-årene ==
Stjernøya har historisk vært bosatt av sjøsamer i lang tid. I 1920-årene bodde det mange sjøsamer i ytre Rognsund, blant annet i Russehamna, Pollen, Pollholmen, Kjerringfjorden, Store Kjerringfjorden, Kvinnenes, Gambukta, Vinterset og Nordmannsnes. I mange av de sjøsamiske familier var nordsamisk et hverdagsspråk.
I den tiden livnærte man seg mye på fiske. I tillegg hadde mange fjøsgammer, vanligvis med en ku, noen sauer og kanskje en geit.


== Stjernøya-dommen ==
I 2016 avsa Høyesterett en dom som gjaldt eiendomsretten på Stjernøya. Saken gjaldt et krav fremsatt av en gruppe reindriftssamer om å bli anerkjent som øyas grunneiere. Da saken etter mange år i rettsapparatet ble behandlet i Høyesterett, tapte reindriftssamene saken. Høyesterett avviste både at reindriftssamenes bruk av Stjernøya hadde vært tilstrekkelig omfattende og dominerende til at de kunne tilkjennes eiendomsrett på grunn av alders tids bruk, og at de kunne bygge en eiendomsrett på at de hadde vært de opprinnelige besitterne av øya. 


== Referanser ==